Frank Gasparro

**Frank Gasparro**, nado o 26 de agosto de 1909 en Filadelfia e finado o 29 de setembro de 2001 en Havertown, Pensilvania, foi un escultor e deseñador e gravador de moeda estadounidense, que entre 1965 e 1981 ocupou o posto de gravador xefe da Casa da Moeda dos Estados Unidos. 

Entre os seus traballos máis significativos están o dólar co busto de Eisenhower (cuñado entre 1971 e 1978), o dólar co busto de Susan B. Anthony (1979-1999), o reverso do centavo que reproduce o *Lincoln Memorial* (1959-2008) e o reverso do medio dólar Kennedy (desde 1964).
* 1 dólar "Eisenhower" (1971): no anverso reprodúcese o busto do presidente Dwight D. Eisenhower e no reverso unha imaxe estilizada sobre a misión lunar do Apollo 11 en 1969. O reverso está inspirado no emblema da misión espacial, deseñado polo astronauta Michael Collins.

[miniatura|160x160px|Proposta de **Frank Gasparro** para o [Dólar Susan B. Anthony|dólar de S. B. Anthony, ollando á esquerda.]]

* 1 dólar "Susan B. Anthony" (1979): cando se lle encargou o deseño dunha moeda na honra desta líder do sufraxio feminino, Gasparro contaba con dúas fotografías desta, unha de cando tiña 28 anos e outra aos 84 anos, e aínda que el propuxo reproducir a primeira delas, finalmente decidiuse facelo coa segunda. Para o autor, esta moeda foi o maior dos seus logros profesionais; no entanto, non gozou de aceptación popular, dada a súa semellanza coa moeda circulante dun cuarto de dólar.

A obra artística de Frank Gasparro complétase con outras moitas creacións, entre as que se inclúen medallas dedicadas a personaxes como Winston Churchill, Albert Gallatin, Douglas MacArthur ou mesmo estrelas do béisbol, así como as medallas presidenciais correspondentes a todos os presidentes entre Lyndon B. Johnson e Ronald Reagan. Unha das súas medallas máis populares é a emitida polo Congreso dedicada á figura de John Wayne.

Ademais das moedas estadounidenses, Frank Gasparro foi o responsable do deseño de moedas cuxa cuñaxe se produciu na ceca de Filadelfia por encarga doutros estados, como as Bahamas, Filipinas ou Panamá.

Gasparro deseñou as súas moedas e medallas partindo, en moitos casos, de motivos, obxectos e personaxes obtidos de reproducións fotográficas e recortes de xornais e revistas. A partir delas reproducíaas coa súa impresora Xerox e utilizaba o papel de calco para trazar a forma e transferir os datos ao papel do bosquexo, que logo completaba co engadido doutros trazos e atributos, como cascos, coroas, frechas etc., alusivos ao tema principal. O resultado era un esbozo final que servise de referencia para a elaboración do molde.

### Últimos anos 
Logo da súa xubilación na Casa da Moeda dos Estados Unidos, Gasparro continuou deseñando medallas tanto por encarga privada como para institucións e entidades públicas, e tamén dedicou parte do seu tempo ao ensino da arte no ''Philadelphia's Samuel S. Fleisher Art Memorial*, ata unhas semanas antes da súa morte. Gasparro faleceu aos 92 anos o 29 de setembro de 2001 en Havertown, Pennsylvania.

## Escolma de traballos de Frank Gasparro 

Ficheiro:1974S Eisenhower Obverse.jpg|1 dólar. (1971-1978). A/ "Dólar Eisenhower"
Ficheiro:1974S Eisenhower Reverse.jpg|Idem. R/
Ficheiro:1999 SBA Obv P (thumbnail-optimized).png|1 dólar. (1979-1999)."Dólar Susan B. Anthony"
Ficheiro:1999 SBA Rev P.png|Idem. R/
Ficheiro:2005 Penny Rev Unc D.png|1 cent. (1959-2008). R/*Lincoln Memorial*
Ficheiro:US 50 Cent Rev.png|1/2 dólar. (1964-2021). R/
Ficheiro:1962 President John F. Kennedy Appreciation Medal (obverse).jpg|Medalla de bronce. 1962."John F. Kennedy"
Ficheiro:1974phil1pisoobv.jpg|Filipinas. 1 piso. 1974."José Rizal"
Ficheiro:1974phil1pisorev.jpg|Idem. R/

## Notas 
## Véxase tamén 
### Bibliografía 
* Martin, D. (2001). "Frank Gasparro, 92, of Mint; Art Is on 100 Billion Pennies". En *The New York Times''. 3 de outubro de 2001.

### Outros artigos 
* Gravador xefe da Casa da Moeda dos Estados Unidos